stanford-oval/wikipedia huggingface dataset:
רין טין טין

| --- | --- |
רין טין טין בסרט "Frozen River",‏ 1929
רין טין טין בסרט "Frozen River",‏ 1929
 לידה:  ספטמבר 1918 מרת ומוזל, צרפת 
 מוות:  10 באוגוסט 1932 (בגיל 13) לוס אנג'לס, ארצות הברית 
 גזע:  רועה גרמני 
 זוויג:  זכר 
 בעלים:  לי דנקן 
 תקופת הפעילות:  ? – 10 באוגוסט 1932 
 
רין טין טין (אנגלית: Rin Tin Tin ובשנות ה-20 וה-30 Rin-Tin-Tin) היה שם שניתן למספר כלבי רועה גרמני אשר הופיעו בסרטי קולנוע וטלוויזיה.
הכלב הראשון שנשא שם זה (הופיע בין התאריכים 10 בספטמבר 1918 (משוער) - 10 באוגוסט 1932), נמצא כגור במכלאת כלבים בצרפת על ידי חייל אמריקאי, לי דאנקן, בשלהי מלחמת העולם הראשונה. הכלב שב[דרושה הבהרה] עם בעליו בסוף המלחמה לביתו בלוס אנג'לס, קליפורניה. הוא זכה לכינוי רינטי (Rinty) ואומן לבצע תעלולים שונים, ביניהם הוא היה יכול לזנק למרחק של למעלה מ-3.5 מטר. רין טין טין לכד את תשומת לבו של מפיק הסרטים צ'ארלס ג'ונס בתצוגת כלבים וזה שילם לדנקן תמורת הסכמתו להנציח את הכלב בסרט.
פריצת הדרך הגדולה של רין טין טין הייתה כאשר מילא את מקומו של זאב מרדן בסרט The Man From Hell's River בשנת 1922. מאז מילא את תפקיד הזאב בסרטים רבים, אף שמעולם לא נראה כזאב. בשנת 1923 כיכב לראשונה בסרט Where The North Begins לצידה של השחקנית קלייר אדמס. הסרט היה ללהיט ויש אף שטוענים כי הציל את האחים וורנר מפשיטת רגל. באותה שנה כיכב אף בסרט Shadows of the North. בשנת 1925 בסרט Clash of the Wolves, בשנת 1927 A Dog of the Regiment, בשנת 1929 Tiger Rose ובשנת 1931 The Lightning Warrior. הצלחתו של רין טין טין אצל האחים וורנר הולידה מספר חיקויים באולפני סרטים אחרים.
החל משנת 1930 ועד לשנת 1955 שודרו שלוש סדרות של תסכיתי רדיו על רין טין טין בארצות הברית. עד לשנת 1932 נשמעו ברדיו נביחותיו של רין טין טין המקורי. עם מותו, בשנת 1932 (על פי הסיפור בהוליווד מת בזרועותיה של כוכבת הסרטים ג'ין הארלו), דאג בעליו להטיסו בחזרה לצרפת לקבורה בבית הקברות המפורסם לכלבים בפרברי פריז Cimetière des Chiens. שמו של רין טין טין הונצח בשדרת הכוכבים של הוליווד. בתקופתו נחשבה התנהגותו של רין טין טין לאמינה ומוערכת ביחס לכלבים אחרים שהשתתפו בסרטים, עם זאת כלבים המופיעים בסרטים חדשים יותר מופיעים בצורה אמינה הרבה יותר בזכות התקדמות שיטות האילוף.
בשנות ה-30, 40 ו-50 של המאה ה-20 הופיעו שני כלבים נוספים בשם רין טין טין בסרטים שונים, אף שמראם היה שונה מזה של הכלב הכוכב המקורי.
רין טין טין מוזכר בשירו של אהוד מנור "ימים של קולנוע" שהלחין שמוליק קראוס ובוצע על ידי ההרכב "הטוב, הרע והנערה", שכלל את  בני אמדורסקי, ישראל גוריון וג'וזי כץ.
רכס סליבן (אנטארקטיקה)

ערך זה עוסק ברכס בשטח חסות רוס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,802 מ' 
 מיקום:  אזור הברית האנטארקטית,
 רכס הרים:  הרי בוש 
 קואורדינטות:  84°47′00″S 177°04′59″E﻿ / ﻿84.7833°S 177.083°E﻿ / -84.7833; 177.083
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס סליבן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס סליבן
 
מפת אזור קרחון בירדמור. רכס סליבן ממוקם במרכז הרביע השני מימין, בשורה הראשונה ובשורה השנייה מלמטה, של רביעי המפה
רכס סליבן או מצוק סליבן (באנגלית: Sullivan Ridge) הוא רכס גדול, בהרי בוש שבהרי המלכה מוד, באזור חוף דופק של שטח חסות רוס, שבאנטארקטיקה.
אורכו של הרכס 28 קילומטרים. מורדותיו המזרחיים של הרכס תלולים, ומתנשאים מעל קרחון רמזי (לגדתו המערבית של קרחון רמזי).
מדרונותיו המערביים של הרכס אינם תלולים, מכוסים קרח, ומתנשאים מעל קרחון מאק.
הרכס משתרע לכיוון צפון, החל מרמת האסקי, ועד מקום ההתמזגות של קרחון מאק עם קרחון רמזי.
גובהו של הרכס 1,802 מטרים מעל פני הים; והוא האתר ה-2,157 בגובהו באנטארקטיקה.
היסטוריה > גילוי ומיפוי הרכס

הרכס התגלה וצולם מהאוויר על ידי צי ארצות הברית, בטיסה שנערכה ב-16 בפברואר 1947, במהלך מבצע קפיצה לגובה, שנערך בעונת המחקר (הקיץ האנטארקטי) 1946–1947.
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים.
הרכס נקרא על שמו של וולטר ס. סליבן (Walter S. Sullivan), כתב הניו יורק טיימס, שסיקר את חקר אנטארקטיקה.
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
↑  גאזט השמות האנטארקטיים הרשמי של ארצות הברית
1 2 3 4 5  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
1 2 3 4 5 6 7 8 9 10 11 12 13  מידע גאוגרפי והיסטורי באתר הסקר הגאולוגי של ארצות הברית
↑  לפי מקור אחר אורכו של הרכס 22 קילומטרים
↑  לפי מקור אחר, ראשית של הרכס ברמת הקוטב
1 2  הרי אנטארקטיקה לפי גובהם
רון גיסין

| --- | --- |

 לידה:  17 בדצמבר 1943 (בן 80) סטיבנסטון, איירשייר, סקוטלנד
 שם לידה:  רונלד גיסין
 מוקד פעילות:  הממלכה המאוחדת 
 תקופת הפעילות:  מ-1960
 סוגה:  אוונגרד, רוק ניסיוני, מוזיק קונקרט, רוק סימפוני
 שפה מועדפת:  אנגלית 
 כלי נגינה:  פסנתר, בנג'ו
 www.rongeesin.com
 פרופיל ב-IMDb
 
רון גיסין (באנגלית: Ron Geesin;‏ נולד ב-17 בדצמבר 1943) הוא מלחין, מבצע, מפיק מוזיקלי, סופר ושדרן סקוטי אשר פועלו הידוע ביותר הוא החלק הראשון של אלבום
Atom Heart Mother של להקת פינק פלויד.
ביוגרפיה

הקריירה המוזיקלית שלו החלה בשנת 1962 בלהקת ג'אז. בשנת 1965 עזב את הלהקה ושחרר אלבום סולו של נעימות לפסנתר. לאחר מכן עסק בכתיבה של לחנים לפרסומות טלוויזיה. גיסין הקים אולפן בדירתו והחל להופיע במועדוני ה"מחתרת" שצצו באותה תקופה. אלבומו הראשון, A Raise Of Eyebrows, היה בעל השפעה רבה על להקות רוק מתקדם בריטיות. להקת פינק פלויד אף אימצה לעצמה חלק מרעיונותיו ליצירותיה באלבום Ummagumma. גיסין עצמו פיתח רעיון של הלהקה לכדי יצירת הנושא של האלבום Atom Heart Mother של הלהקה, אף כי לבסוף לא קיבל קרדיט על כך. יצירה זו נחשבת לאחת מאבני הדרך החשובות ברוק המתקדם.
בשנת 1971, עבד עם בריג'יט סנט ג'ון וג'נסיס. למרות ההצלחה של להקות אלה באותה תקופה, והחשיפה לה זכה גיסין, הפרויקטים העצמאיים שלו לא זכו לפופולריות.
פרט לקריירה המוזיקלית, גיסין הספיק גם להשתתף בהפקות טלוויזיה ורדיו, להפיק אלבומי מוזיקה ואף להוציא ספרי שירה וסיפורים. כמו כן, גיסין מחזיק בחברת תקליטים עצמאית הקרויה על שמו.
דיסקוגרפיה

A Raise of Eyebrows - 1968
The Body - 1970
Patruns - 1975
As He Stands - 1979
Electrosound - 1979
Right Through - 1979
קרנג' (קומיקס)

| --- | --- |

קרנג', כפי שהופיע על עטיפת החוברת Superior Carnage #1 מיולי 2013. אמנות מאת קלייטון קריין
 סוג:  נבל-על
 הוצאה לאור:  מארוול קומיקס
 הופעה ראשונה:  כקליטוס קסדי: The Amazing Spider-Man #344 (מרץ 1991) כקרנג': The Amazing Spider-Man #361 (אפריל 1992)
 הופעה אחרונה:  Absolute Carnage #5 (נובמבר 2019)
 יוצרים:  דייוויד מיצ'ליני מארק באגלי
 גילום הדמות:  וודי הארלסון ("ונום", ונום 2")
 מידע
 שם אמיתי:  קליטוס קסדי
 סטטוס:  פעיל
 מקום לידה:  Ryker's Island 
 מקצוע:  רוצח סדרתי, נבל-על
 כוחות:  כל יכולות הסימביוט החייזרי
 חבר לשעבר בקבוצה:  ששת המרושעים האוונג'רס המדהימים ארבעת המפחידים כנסיית האופל החדש שותפיות עם צווחה, דמו-גובלין, הכפיל וקאריון
 דמויות קשורות
 משפחה:  הסימביוט: ונום ("אב") אנטי ונום ("דוד לשעבר") צווחה ("אשה") היבריד, אגוני, פייג', ריוט ("אחים") לאשר ("אחות") קאריון, דמוגובלין, הכפיל, טוקסין ("בנים") סקורן ("בת") סקרים ("אחות לשעבר", מתה)
 אויבים:  ספיידרמן, ונום 
 
קָרְנֶג' (באנגלית: Carnage, בעברית: קטל/טבח) הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס. הדמות הופיעה לראשונה בחוברת The Amazing Spider-Man #361 מאפריל 1992, ונוצרה על ידי הכותב דייוויד מיצ'ליני והמאייר מארק באגלי.
קרנג' הוא שילוב בין הסימביוט הטפיל ורוצח פסיכוטי בשם קליטוס קסדי, שותפו לתא של אדי ברוק (ונום), הדוגל במעשי רצח וכאוס ולעיתים אף חזק ומסוכן יותר מספיידרמן. מבין מארחים הנוספים של הסימביוט נמנים בן ריילי, נורמן אוסבורן והגולש הכסוף.
דמותו של קרנג' מדורגת במקום ה-90 ברשימת מאה נבלי-העל הגדולים של כל הזמנים, לפי אתר IGN. את דמותו של קליטוס קסדי בסרט הלייב אקשן "ונום" מגלם השחקן וודי הארלסון בהופעת קמע בסצנה שאחרי הכתוביות, והוא גילם את דמותו בתפקיד ראשי בסרט ההמשך "ונום 2".
ביוגרפיה בדיונית > מקור

קליטוס קסדי נחשב לבעייתי עוד מילדות. הוא הרג את סבתו על ידי דחיפתה במורד מדרגות, ועינה את כלבה של אמו. לאחר מכן, אביו כנראה הרג את אמו, אך לא זכה לשום הגנה במהלך המשפט. כעת יתום, קסדי נשלח לבית יתומים, שם התנהגותו האנטי-חברתית הובילה להתעללות משני יתומים אחרים ומצוות בית-היתומים. הוא רצח את מנהל בית-היתומים וילדה שסירבה לצאת איתו לדייט, ושרף את בית-היתומים. הוא נכנס למעצר, וכעבור זמן מה נעשה שותפו לתא של אדי ברוק, אשר נכנס למעצר לאחר קרב עם ספיידרמן. בעוד ברוק חיכה לסימביוט שיחלץ אותו מהכלא, קסדי שיתף את ברוק בפילוסופיה הרצחנית שלו: גם האדם הממוצע מסוגל לבצע רצח, בתנאי שיש לו את האומץ הדרוש. כצפוי, סימביוט ונום הגיע על מנת לחלץ את ברוק. במהלך החילוץ, הסימביוט "הוליד" סימביוט נוסף ואדום. סימביוט זה - סימביוט קרנג' - התמזג עם קסדי, הנהפך לקרנג'. קסדי יוצא למסע רצח, וקורבנו הראשון כקרנג' נבחר על ידי דפדוף בספר טלפונים. הוא יוצא למסע הרג עירוני והורג כל עובר אורח, והביס את ספיידרמן שלוש פעמים. ספיידרמן נאלץ לגייס את ארבעת המופלאים וונום נגדו, ולבסוף, כוחם המשולב הכניע את קסדי אשר נכלא במכון רייבנקרופט.
בסופו של דבר, קסדי נמלט. שנים לאחר מכן, קסדי נאבק בונום, ומתגלה כי הסימביוט עומד ללדת. ונום רצה להשתמש בסימביוט הנולד כשותף; לבסוף הסימביוט - טוקסין - התמזג עם השוטר פטריק מוליגן. בניגוד לרצונותיהם של קסדי וונום, מוליגן השתמש בכוחותיו למטרות טובות, ובהזדמנות ביקש מספיידרמן כי אם יצא משליטה, ישים אותו ברייקרז ו"יזרוק את המפתח". מאוחר יותר, וזאת בחלל, הסנטרי קרע את סימביוט קרנג' לחצי והותיר אותו מחוץ לאטמוספירת כדור הארץ. מאוחר יותר, מחשבו של טוני סטארק ציין כי ייתכן וקסדי לא שהה בתוך הסימביוט בזמן התקרית עם הסנטרי.
ביוגרפיה בדיונית > חזרה לחיים

מתגלה כי אף על פי שקסדי נהרג, הסימביוט שרד ועבר לדוקטור טאניס נייבס. נייבס מגלה כי קסדי חי תחת שמירה, והסימביוט לבסוף חוזר אל קסדי, אשר נאבק בספיידרמן ובאיירון מן. לבסוף קסדי חובר אל צווחה והכפיל, ונאבק בנייבס - כעת סקורן. לאחר חזרתו, קסדי נוסע לעיירה בקולורדו. שם הוא משתלט על המקומיים, ונאבק בספיידרמן, קפטן אמריקה, וולברין, הוקאיי ובדבר. הוא משתלט על כולם פרט לספיידרמן, אשר נלכד. צוות מיוחד בעלי סימביוט שפותח על ידי נייבס נשלח להילחם בקסדי, אך ללא הועיל. בשיתוף פעולה עם ספיידרמן ו-ונום החדש, הצוות - צוות מרקורי - מביס את קסדי ומשחרר את המקומיים וחברי האוונג'רס משליטתו של הסימביוט.
ביוגרפיה בדיונית > נגד ונום וסקרלט ספיידר החדש, מארוול עכשיו!

תוך כדי מעצר בהר ת'נדרבולטס, קסדי נקשר לישויות המיקרו-יקום ונמלט. הוא הגיע למרכז-חלל בטקסס, ולמרות מאמציו של סקרלט ספיידר החדש - קיין - עבר למיקרו-יקום. הוא התחבר לבעלי בריתו, אך הרג אותם כאשר ניסו להביאו לאדונם, מרקיז ראדו, על מנת ליצור צבא סימביוטים. ונום החדש וסקרלט ספיידר איתרו ורדפו אחרי קסדי, אך בעיצומו של הקרב, ראדו וכוחותיו לכדו את השלושה ואת כוח אניגמה. הסימביוטים של קסדי וונום החדש שובטו והפכו לצבא, אשר עבר לשליטתו של קסדי. בעוד קסדי וצבאו חזרו ליקום מארוול, ונום וסקרלט ספיידר קיבלו נשק מכוח אניגמה ויצאו מהמיקרו-יקום. סקרלט ספיידר ריפא את קסדי, אשר נכנס למצב קטטוני והכנס למעצר תחת הרדמה.
קסדי שוחרר מכלאו על ידי מכשף, שרצה שקסדי יהיה החבר הרביעי בקבוצת ארבעת המפחידים. קסדי תקף את המכשף, שניצל בהתערבותו של קלו. מכשף החליט להעביר את הסימביוט לקרל מלוס, ובהמשך, מכשף פוצץ את בסיסם עם קסדי הלכוד. קסדי שרד עם כוויות קשות, ונתקל בכוח הספיידרלינגס של ספיידרמן העליון. קלו, אשר נהרג על ידי מלוס, שחרר ברק מגופו הפזור ונטרל את קסדי. ללא ידיעת ספיידרמן, הסימביוט שמר על תודעתו של קסדי באופן קבוע, ולא ישתנה עם כל מארח.
קסדי נכלא בכלא קרמר, שם נעשה אסיר למופת. הוא נפצע קשה על ידי אסיר אחר, אשר קיבל תשלום מדוקטור ג'נר, הפסיכולוג של קסדי שרצה את הסימביוט לעצמו. במרפאה, קסדי נחנק למוות על ידי ג'נר. כאשר הסימביוט ברח וחזר לקסדי, זה האחרון קם לתחייה. הוא הרג את כל צוות הכלא ואסיריו, וזאת כדי לשלוח הודעה ש"קרנג' חזר". קסדי החליט לחזור לדרכיו הישנות, ויצא למסע הרג אקראי. עם זאת, דדפול מצא דפוס לפעולותיו וגילה כי מסע ההרג היה חלק מפריקת תסכולו. דדפול נאבק בקסדי, ושיחק במוחו כך שגרם לקסדי להטיל ספק בקיום הכאוס וכי מעשיו נשלטים על ידי כוח חיצוני. קסדי המתוסכל כמעט הרג את צווחה, ונעל את עצמו בתא מעצר.
ביוגרפיה בדיונית > אוונג'רס ואקס-מן: הציר ולאחר מכן

באירועי "אוונג'רס ואקס-מן: הציר", קסדי גויס לקבוצת נבלי-העל של מגנטו כדי לעצור את זקיפי סטארק של אונסלוט האדום. מגנטו ניגש אל קסדי באופן אישי, ושכנע אותו להצטרף אליו בטענה שאם לא, לא יהיה עולם בו יהיה ניתן לבצע כאוס. כאשר ראה כי דדפול הוא חלק מהצוות, קסדי הצטרף במטרה להשיג נקמה. הוא הושפע (יחד עם גיבורי-ונבלי העל האחרים בג'נושה) מכישוף ההיפוך של דוקטור דום ומכשפת השני, והשניים נפרדו כידידים.
בעקבות כישוף ההיפוך, קסדי חזר למוטב, מנע שוד בנק והציל משפחה מידיו של "התמנון" - כל זאת ללא הרוגים, לתדהמתו של ספיידרמן. למרות הכישוף, הסימביוט התנגד למעשי טוב והתאכזר לפושעים. לאחר שהציל את הכתבת אליס גליסון מאוכל-השנאה החדש, קסדי חטף אותה כדי שתלמדו איך להיות גיבור אמיתי. קסדי לקח את גליסון לגשר ג'ורג' וושינגטון, שם הבטיחה לו שתעזור לו להיות גיבור בתנאי שלא יפגע בה. קסדי וגליסון הלכו לכנסייה, שם קסדי התוודה על חטאיו. גליסון רשמה את הווידוי ושלחה אותו למנהלה, אשר הזעיק את הרשויות. קסדי וגליסון עזבו, והגיעו למקום בו התבצע שוד בנק. קסדי עצר את הפושעים באלימות ושרף מכונית, אך כיבה את האש באמצעות צינור. המשטרה הגיעה על מנת לעצור את קסדי, שברח עם גליסון אף על פי שחשב כי הם מבקשים חתימות. במהלך הבריחה, גליסון נפלה מזרועותיו של קסדי אל אוכל-השנאה, שלקח אותה כבת ערובה. קסדי הגיע למאורתו של אוכל השנאה, ולאחר קרב שבו אוכל השנאה התגלה כשד ו"אכל" את חטאיו של קסדי, אוכל השנאה נהרג. גליסון לקחה את אקדחו של אוכל השנאה וירתה בקסדי בראשו, אך הוא לא נהרג. היא חשפה כי היא ניצלה אותו למטרותיה, ופקדה על המשטרה להרוג אותו.
הוא חזר לאוונג'רס המדהימים לבקשתו של סטיב רוג'רס, לפני הקרב האחרון, קסדי הפיל את האשמה בעיני התקשורת עליו ועל שאר חברי קבוצתו, ובכך שמר על המוניטין של האוונג'רס, האקס-מן ומדוזה במחיר המוניטין שלו ושל הובגובלין. הוא עזר בקרב נגד האקס-מן ואפוקליפס, וכאשר הפצצה שהאקס-מן תכננו להשתמש בה להשמדת בני האדם "הרגילים" עמדה להתפוצץ, קסדי הורה לסימביוט לעטוף את הפצצה. הפצצה התפוצצה, וקסדי נהרג. הצרעה איששה את מותו של קסדי כאשר היא מצאה את שרידי הסימביוט באזור. לאחר הקרב, ספיידרמן נראה משמר את זכרו של קסדי.
קסדי נראה בחיים ללא פלג גופו התחתון והגיע לאריזונה במטרה להיפגש עם חבר עמו התיידד במהלך תקופתו תחת כישוף ההיפוך, וזה התגלה כנובה (סם אלכסנדר), אשר קסדי יודע את זהותו הסודית. הוא סימן את חזרתו כאשר רצח עובר אורח אקראי, וזאת כדי לקבל את תשומת לבו של סם וכדי להראות כי חזר למצבו המוסרי הטבעי. הוא חטף את אמו של סם כדי לקבל את תשומת לבו, וכאשר התכוון להרגה, סם הופיע והביס את קסדי במסעדה הריקה וניסה לשכנעו לשווא כי הוא אינו סם אלכסנדר. לאחר שנפצע בידי נובה, קסדי ברח כדי שהסימביוט ירפאו. למחרת, הוא נרפא ותקף את סם בבית ספרו. לפתע, הוא צפה בנובה עף מחוץ לבית ספרו של סם ויצא לרדוף אחר נובה - למעשה, אמו של סם החובשת את קסדת הסופרנובות. כאשר איבד אותה, הוא החל לתקוף חפים מפשע ברחוב, וסם הופיע והחל בקרב נגדו. הוא הביס את קסדי לאחר שהפריד ממנו את הסימביוט באמצעות אזעקת מכוניות ובאמצעות חשיפה להופעת להקת ת'ראש מטאל, וכלא אותו באי של רייקר.
כוחות ויכולות

לפי אדי ברוק, הסימביוט קרנג' נולד עם יכולות ייחודיות יותר מאלה של יוצרו כגון שאין לו צורך בגוף מארח, וזאת משום שגדל וטופח בסביבה חוצנית שאינה מוכרת לו - כדור הארץ. הסימביוט החייזרי מעניק לקסדי כוח פיזי משופר מזה של ספיידרמן וונום גם יחד. בנוסף, יש לו יכולות שינוי צורה, שמקנות לו את האפשרות לירות מטחי חומר שדומה לקורי עכביש מכל אזור בגופו, כולל יצירת כלי נשק. באמצעות קנוקנת הסימביוט, קרנג' יכול לשלוט במחשבותיו של האחר. בדומה לספיידרמן, לקסדי יש את היכולת להידבק לכל משטח כמעט, ויש לו גרסה משלו לחוש העכביש של ספיידרמן, היות שהסימביוט יכול להעביר אליו מידע מכל זווית ומעניק לקסדי את היכולת "לראות" בכל כיוון, ובכך להזהיר אותו מאיומים קרובים. הוא יכול לזחול, ללכת, או לרוץ במהירות על משטחים, גם אם הם חלקלקים.
הערות שוליים

↑  Top 100 Comic Book Villains of All Time: #90 - Carnage
↑  Venom Vs. Carnage #1-5
↑  Toxin #5
↑  New Avengers #2
↑  Mighty Avengers #8
↑  Carnage #1-2
↑  Carnage #3
↑  Carnage #4
↑  Carnage #5
↑  Carnage, USA #2-5
↑  Minimum Carnage: Alpha #1
↑  Minimum Carnage: Omega #1
↑  Superior Carnage #1
↑  Superior Carnage #2
↑   Superior Carnage #3
↑  Superior Carnage #4-5
↑  Superior Carnage Annual #1
↑  Deadpool vs. Carnage #1-4
↑  Magneto Vol.3 #11
↑  Avengers & X-Men: AXIS #3
↑  Avengers & X-Men: AXIS #4
↑  AXIS: Carnage #1
↑  AXIS: Carnage #2
↑  AXIS: Carnage #3
↑  Avengers & X-Men: AXIS #6
1 2  Avengers & X-Men: AXIS #9
↑  Avengers & X-Men: AXIS #7
↑  Avengers & X-Men: AXIS #8
↑  Nova Vol.5 #24
↑  Nova Vol.5 #25
↑  Nova Vol.5 #26
↑  Nova Vol.5 #27
↑  The Amazing Spider-Man #362
↑  Carnage: Mind Bomb #1
↑  The Amazing Spider-Man #361
רון גריינר

| --- | --- |
אין תמונה חופשית
 לידה:  11 באוגוסט 1922 את'רטון, קווינסלנד, אוסטרליה
 פטירה:  21 בפברואר 1981 (בגיל 58) קאקפילד, סאסקס, אנגליה
 מוקד פעילות:  אוסטרליה 
 מקום לימודים:  קונסרבטוריון למוזיקה של סידני, אוניברסיטת סידני 
 שפה מועדפת:  אנגלית 
 פרופיל ב-IMDb
 
רונלד ארל "רון" גריינר (11 באוגוסט 1922 - 21 בפברואר 1981) היה מלחין אוסטרלי שעבד במשך רוב הקריירה המקצועית שלו בממלכה המאוחדת. הוא זכור בעיקר בזכות מוזיקת הקולנוע והטלוויזיה שלו, בהם חיבור המוזיקה לסדרות האסיר, פול טמפל ודוקטור הו. ב-1969 חיבר את המוזיקה לסרט לפני בוא החורף בכיכובם של חיים טופול ודייוויד ניבן.
ילדות

רון ארל גריינר נולד באת'רטון, קווינסלנד, אוסטרליה, הבן הבכור של מרגרט קלארק, פסנתרנית חובבת מוכשרת, ורונלד אלברט גריינר, מחסנאי ומנהל דואר בהר מאליגן. העיירה הקטנה נבנתה כדי לתמוך בהפקת פחם ממונולית אבן חול בצורת שולחן בגובה 400 מטר שקרסה על פני השטח במרחק 100 קילומטרים מקרנס. למרות היותה מבודדת, הקהילה המקומית שמרה על מורל גבוה בריקודים ובבידור חברתי. המוצא הזה הפך לחשוב כאשר התפוצצות מכרה ענקית שאירעה ב-19 בספטמבר 1921 הרגה 75 עובדים (שליש מהאוכלוסייה הבוגרת). צעירים מוכשרים מהמקום כדוגמת רון גריינר עזרו להחזיר את האמונה בעתיד. בגיל ארבע כורה וולשי שניגן בכינור עורר בו עניין במוזיקה, ולכן לימדה אותו אמו לנגן מנגינות פשוטות בפסנתר. בנוסף לכישוריו המוזיקליים הוא הצליח לשחזר מנגינות ששמע בבית הספר או בפטיפון. נגנים קלאסיים והאזרחית לשעבר של הר מוליגאן, מרי וורדל, זוכרים את גריינר מנגן בפסנתר מגיל צעיר כאשר "עוד לא הגיע לפדל".
חינוך

משפחת גריינר עזבה את הר מאליגן ב-1930. עד אפריל 1932 הם חיו בחוף הצפוני של קווינסלנד, בקהילה כפרית גדלה שנקראת אלומבה שממוקמת בצד המזרחי של מונולית אבן אחרת, פירמידת וולש בגובה 922 מטרים. בגיל 9, כחלק מבית הספר של אלומבה, גריינר זכה בפרס השני על סולו כינור בהשבעת קרנס ובית הספר המחוזי אייסטדפורד. זה האזכור העיתוני הראשון שבו מצוין שהוא מופיע בפומבי. בתחילת 1933 משפחת גריינר עבר לקרנס איפה שחוץ מעבודת בית ספר באדג' היל סטיי (1933–1934) וקרנס היי (1935–1936), הוא החל למידה רצינית של תאוריית מוזיקה ופירוש. משפחתו התמקמה מחדש מדרום לבריזביין ב-1937, שם הוא סיים את לימודי התיכון שלו ב"סיינט ג'וזפסקולג' נאג'י בריזביין וקיבל תעודת בגרות ב-1938. ב-1939 הוא נרשם לאוניברסיטת בריזביין כדי ללמוד הנדסה אזרחית ומוזיקה, וקיבל את ה-Associate of Trinity College London Diploma) A.T.C.L. Diploma - חבר בטריניטי קולג' לונדון דיפלומה) בפסנתר ובלימודי הרמוניה, קונטרפונקט וחיבור מוזיקלי תחת פרסי בריאר בבריזביין.
רון גולדמן

| --- | --- |
אין תמונה חופשית
 לידה:  7 במאי 1970 (בן 54) צפָת, ישראל 
 מדינה:  ישראל 
 מקום לימודים:  בית הספר סם שפיגל לקולנוע ולטלוויזיה 
 פרופיל ב-IMDb
 
רון גולדמן (נולד ב-7 במאי 1970) הוא במאי קולנוע, תסריטאי, עורך ומרצה ישראלי. משמש כמנהל האמנותי של הקרן החדשה לקולנוע וטלוויזיה. זוכה טקס פרסי הטלוויזיה בשנת 2021.
חייו

גולדמן נולד בצפת וגדל בקיבוץ נחשונים. בשנת 1993 החל ללמוד קולנוע בבית הספר סם שפיגל. במהלך לימודיו ביים את הסרט התיעודי "משפט שלמה" (1995), ואת הסרט הקצר "נביטארה" (1998).
לאחר סיום לימודיו היה שותף לכתיבת סדרת הטלוויזיה "הסודות של כנרת" (1999), ולכתיבת הדרמות הטלוויזיוניות "שלום לבן דודי" (2000) ביחד עם שרון עמרני ו"איש השלג" (2001) עם עמרי לוי.
בשנת 2002 ביים והפיק את סרטו התיעודי "לה גראנד עקשן".
כעורך

בין עבודותיו הבולטות של גולדמן כעורך:
"בדרך הביתה" (זוכה פסטיבל ירושלים לסדרה התיעודית הטובה ביותר לשנת 2009); במאי: תומר הימן
"הגלגול" (זוכה פסטיבל חיפה לסרט התיעודי הטוב ביותר לשנת 2008); במאי: נתי ברץ
"ילדי השמש" (זוכה פרס אופיר לסרט התיעודי לשנת 2008; פרס וולג'ין לסרט התיעודי הטוב ביותר לשנת 2007); במאי: רן טל
"ישורון: 6 פרקי אבות" (מיזם העברים, 2018), במאי: עמיחי חסון
"מלכת ירושלים", "תעלומת אריס סאן", "האשכנזים"; במאים: דליה מבורך ודני דותן
"כלות המדבר" (זוכה פסטיבל "דוקאביב" 2008), "אירוסי דמים"; במאית: עדה אושפיז
"מסעות ג'יימס בארץ הקודש", "הטיול הפנימי", "מרטין" (זוכה פרס וולג'ין לסרט התיעודי הטוב ביותר לשנת 1999); במאי: רענן אלכסנדרוביץ'
"זוהר ארגוב - סוף עצוב וידוע מראש" (2017), מיני-סדרה, במאים: דליה מבורך ודני דותן
"הכובעים של ירושלים"; במאי: נתי אדלר
"בחזקת סאטמר"; במאי: ניצן גלעדי
"הדווקאים"; במאית: הדס איילון
גולדמן זכה בפרס העריכה מטעם פורום היוצרים הדוקומנטריים בשנת 2009 על הסרט "הגלגול", בשנת 2008 על הסרט "ילדי השמש" ובשנת 2006 על הסרט "הכובעים של ירושלים".
בשנת 2007 זכה בפרס וולג'ין לעריכה על הסרטים "ילדי השמש" ו"תעלומת אריס סאן".
רנדי ויין

| --- | --- |

 לידה:  7 באוגוסט 1981 (בן 43) מור, ארצות הברית 
 מדינה:  ארצות הברית 
 תקופת הפעילות:  מ-2002 
 מקום לימודים:  Campbellsville University  תיכון מור 
 פרופיל ב-IMDb
 
רנדי ויין פרדריק (באנגלית: Randy Wayne Frederick נולד ב-7 באוגוסט 1981) הוא שחקן קולנוע וטלוויזיה אמריקאי .
ביוגרפיה

ויין נולד וגדל במור, אוקלהומה. הוא למד בתיכון מור וסיים תואר ראשון באוניברסיטת קמפבלסוויל.
קריירה

הוא הופיע בעונת 2002 של תוכנית הריאליטי הבריטית "Shipwrecked", שהובילה לתפקידי אורח בסדרות טלוויזיה רבות בהן המפענחת, "האף", NCIS, ג'ק ובובי, מספ7ים ובתור הנער הלא כל כך מבריק, ג'ף פנטון בסיטקום של ABC משנת 2006, "Sons & Daughters". בשנת 2006, שיחק ויין בתפקיד ראשי בסרט "The Surfer King" .
ויין התפרסם כששיחק בתפקיד לוק דיוק בסרט "הדיוקס קורעים את האזרד: ההתחלה".  מאז הוא כיכב במספר רב של סרטים עצמאיים, בהן הדרמה הלהטב"ית Dream Boy, גריזלי פארק, ו- Foreign Exchange .  ויין שיחק בסרט "הרדיפה אחרי מולי הארטלי" לצד צ'ייס קרופורד.  הוא שיחק בתפקיד הראשי בסרט To Save a Life, שיצא לאקרנים ב-22 בינואר 2010.  ויין שיק בסרט "Frat Party" .
בשנת 2010 שיחק ויין לצד מתיו מודין בסרט, The Trial.  ויין הופיע גם בסדרת הטלוויזיה משחק השקרים בתור ג'סטין מילר, ילד שלורל יצאה איתו ברצינות אבל נפרדה ממנו כי הוא השתמש בלורל כדי לנקום באביה, טד, מנתח שניתח את אמו שמתה על שולחן הניתוחים.
בשנת 2011, שיחק ויין בסרט Cougar Hunting.  הוא גם כיכב בסרט משנת 2011 "שחקי אותה מותק 2" בכיכובה של קתרינה גרהאם .  בשנת 2011 הוא גילם דמות צד בשם 'מאט' בסדרת הולוויזיה דם אמיתי, ששודרה בערוץ HBO במשך שני פרקים. בשנת 2012, וויין גילם צעיר בשם קיילב בסרט הארדפליפ .  הוא גם כיכב בתור ג'וני בסרט האימה "לעצור את הנשימה" בכיכובה של קתרינה בוודן .  בשנת 2013, הוא כיכב בתור סיירוס רות'וול בסרט הפשע "The Freemason".  בשנת 2014, לוויין היו תפקידים בסרטים Android Cop ובסרט Mantervention.
בשנת 2024 שיחק בסרט רייגן.
הערות שוליים

↑  "Randy Wayne". Uplifting Entertainment. אורכב מ-המקור ב-29 באוקטובר 2013. נבדק ב-27 באוקטובר 2013. {{cite web}}:  (עזרה)
↑  Fasehum, Sola (13 בדצמבר 2011). "Randy Wayne: Dancing to the Beat of His Own Drum". Campus Circle. נבדק ב-27 באוקטובר 2013. {{cite web}}:  (עזרה)
↑  Jason Buchanan (2016). "The-Surfer-King - Trailer - Cast - Showtimes". The New York Times. אורכב מ-המקור ב-25 במרץ 2016. נבדק ב-13 בספטמבר 2015. {{cite web}}:  (עזרה)
↑  "Film Freak Central - The Dukes of Hazzard: The Beginning (2007) [Unrated] - DVD". www.filmfreakcentral.net. נבדק ב-13 בספטמבר 2015. {{cite web}}:  (עזרה)
↑  "Randy Wayne - Filmography - Movies & TV - NYTimes.com". The New York Times. 2016. אורכב מ-המקור ב-25 במרץ 2016. נבדק ב-13 בספטמבר 2015. {{cite web}}:  (עזרה)
↑  Staff, Hollywood.com. "Randy Wayne | Biography and Filmography | 1981". נבדק ב-13 בספטמבר 2015. {{cite web}}:  (עזרה)
↑  "To Save A Life - Official Movie Site - Now available on Blu-ray & DVD - To Save A Life Movie". tosavealifemovie.com. אורכב מ-המקור ב-4 בינואר 2018. נבדק ב-13 בספטמבר 2015. {{cite web}}:  (עזרה)
↑  "Frat Party (Unrated) on iTunes". iTunes. נבדק ב-13 בספטמבר 2015. {{cite web}}:  (עזרה)
↑  "The Trial". thetrial-themovie.com. נבדק ב-13 בספטמבר 2015. {{cite web}}:  (עזרה)
↑  "The Lying Game's Randy Wayne: Hunk With a Heart" (אורכב 01.12.2017 בארכיון Wayback Machine) The Morton Report. Retrieved February 2, 2017.
↑  "Cougar Hunting | Film Review | Slant Magazine". Slant Magazine. 18 באפריל 2011. נבדק ב-13 בספטמבר 2015. {{cite web}}:  (עזרה)
↑  Watch Honey 2 () online - Amazon Video, נבדק ב-13 בספטמבר 2015 {{citation}}:  (עזרה)
↑  "Hardflip Movie". www.hardflipmovie.com. נבדק ב-13 בספטמבר 2015. {{cite web}}:  (עזרה)
↑  "#HOLDYOURBREATH The Movie". holdyourbreathmovie.com. נבדק ב-13 בספטמבר 2015. {{cite web}}:  (עזרה)
↑  "Heart of the Country - Christian Movie Film on DVD Jana Kramer - CFDb". נבדק ב-13 בספטמבר 2015. {{cite web}}:  (עזרה)
↑  "CLICK HERE to support The Freemason Feature Film". Indiegogo. נבדק ב-13 בספטמבר 2015. {{cite web}}:  (עזרה)
↑  "Randy Wayne - Fandango". Fandango. נבדק ב-13 בספטמבר 2015. {{cite web}}:  (עזרה)
| --- | --- |
בקרת זהויות :  BNE: XX5248303  BnF: cb15982536x (data)  GND: 1141304619  ISNI: 0000 0001 1482 7381  LCCN: no2010120529  NTA: 358193982  SUDOC: 180686127  VIAF: 161683004   WorldCat (עם VIAF): 161683004